Afghansk kvinne protesterte mot tvangsekteskap – steinet til døde
Nyhetsbyrået AFP melder at henrettelsen, som ble filmet, skjedde for rundt en uke siden i Ghalmeen i den afghanske Ghor-provinsen. Kvinnen er foreløpig kun navngitt som Rokhsahana. Hun skal ha vært mellom 19 og 21 år gammel. Guvernøren for delstaten, Seema Joyenda, fordømmer hendelsen og sier til AFP at Rokhsahana «ble steinet til døde av Taliban, lokale religiøse ledere og krigsherrer». Hun forklarer videre at den unge kvinnens familie skal ha «giftet henne bort til noen mot hennes vilje, og at hun hadde stukket av fra ektemannen med en jevnaldrende mann». Det 30 sekunder lange videoklippet fra henrettelsen, viser ifølge AFP at kvinnen blir plassert i et lite hull i bakken. Flere menn omringer henne, før de begynner å kaste steiner mot henne. Sett denne? Ingen grep inn da Farzana ble steinet til dødeMannen hun hadde innledet et forhold til, skal ikke ha bli straffet, opplyser guvernøren. Myndighetene i provinsen omtaler hendelsen som den første av sitt slag så langt i år. Ifølge Reuters har Taliban også dømt flere kvinner til pisking i det samme området tidligere i år. I oktober omtalte VG hvordan terrorgruppen har klart å slå tilbake i Afghanistan. En ekspert pekte da på indre stridigheter i landets regjering og mangel på lov og orden som noen av årsakene til at Taliban har styrket seg siden USAs invasjon i 2001.
Den tvangsgiftede unge kvinnen stakk av med en annen mann. Taliban svarte med å steine henne til døde. Taliban svarte med å steine henne til døde.